stanford-oval/wikipedia huggingface dataset:
שארד פאוור
קריירה פוליטית

ב-1967 נבחר פאוור לחבר באספה המחוקקת של מהאראשטרה, תחת חסותו של ישוונטרו בלוונטרו צ'אוואן. לאחר שנבחר מחדש לאספה ב-1972, היה לחבר בממשלת המדינה.
לפני הבחירות לאספה המחוקקת של מהאראשטרה ב-1978, פאוור פרש מהקונגרס הלאומי ההודי והצטרף לקונגרס הלאומי ההודי (סוציאליסטים), פלג שפרש מהקונגרס עקב התנגדותו לאינדירה גנדי. בבחירות ההייתה מפלגת ג'נטה למפלגה הגדולה ביותר, אך לא עלה בידה להשיג רוב באספה. שני פלגי הקונגרס הקימו ממשלת קואליציה. פאוור היה לשר התעשייה ומסחר בממשלה. ביולי 1978 פרש פאוור ממפלגת הקונגרס והקים ממשלת קואליציה עם מפלגת ג'נטה, כשהוא מתמנה לראש השרים של מהאראשטרה. פאוור היה בן 38, והיה ראש השרים הצעיר ביותר של מהאראשטרה. ממשלתו פוזרה ב-1980 על ידי נשיא הודו, לאחר ניצחונה של אינדירה גנדי ומפלגת הקונגרס שלה בבחירות הארציות.
ב-1981 נבחר פאוור לנשיא הקונגרס (סוציאליסטים). בבחירות ב־1984 נבחר פאוור ללוק סבהה, אך ב-1985 התפטר כדי להנהיג את האופוזיציה באספה המחוקקת של מהאראשטרה. ב-1986 איחד פאוור את מפלגתו עם הקונגרס הלאומי ההודי, וב-1988 מונה בשנית לראש השרים של מהאראשטרה.
בבחירות ב־1991 נבחר פאוור בשנית ללוק סבהה ושימש כשר ההגנה בממשלתו של פ"ו נרסימהה ראו (1991–1993), וב-1993 שב לכהן כראש השרים של מהאראשטרה.
בבחירות לאספה המחוקקת של מהאראשטרה ב-1995 הובס הקונגרס על ידי קואליציה של מפלגת העם ההודית ושיוו סנה. פאוור נבחר ללוק סבהה בבחירות הכלליות ב-1996. ב-1998, לאחר כישלון הקונגרס בבחירות הכלליות, התנגד פאוור למינויה של סוניה גנדי לנשיאת המפלגה, וטען שרק מי שנולד בהודו יכול לכהן בתפקיד. ב-1999 עזב פאוור את הקונגרס והקים את מפלגת הקונגרס הלאומית.
לאחר ניצחון הקונגרס הלאומי ההודי בבחירות ללוק סבהה ב-2004, הצטרפה מפלגת הקונגרס הלאומית בראשות פאוור לקואליציה ופאוור מונה לשר החקלאות בממשלת מאנמוהאן סינג. בממשלת מאנמוהאן סינג השנייה ב-2009 המשיך לכהן כשר החקלאות, לצד השר לענייני צרכנות, מזון והפצה ציבורית. לא התמודד בבחירות ללוק סבהה ב-2014, וסיים את תפקידו עם השבעת ממשלת נרנדרה מודי הראשונה. באפריל 2014 נבחר פאוור לרג'יה סבהה.
לצד תפקידים ממשלתיים, היה פאוור נשיא מועצת הבקרה של הקריקט בהודו (2005–2008) ונשיא מועצת הקריקט העולמית (2010–2012). היה גם נשיא מועצת הקריקט של מומבאי
ב-2 במאי 2023 הודיע פאוור על התפטרותו ממשרת נשיא מפלגת הקונגרס הלאומית, אך התפטרותו נדחתה בידי ועידת המפלגה שנועדה לבחור נשיא חדש, וב-5 במאי הודיע על משיכתה.
ביולי 2023 התפצלה מפלגת הקונגרס הלאומית בין תומכי אג'יט פאוור לתומכי שארד פאוור. בפברואר 2024 קיבלה ועדת הבחירות של הודו את תביעת הפלג בראשות אג'יט פאוור להכהרה כפלגה העיקרי של המפלגה, בעוד הפלג בראשות שארד פאוור הוגדר כמפלגה אחרת, שקיבלה את השם מפלגת הקונגרס הלאומית - שארדצ'אנדרה פאוור.
חיים אישים

פאוור נישא לפרטיבה, וביתם סופריה סולה (אנ') היא פוליטיקאית המכהנת כחברת הלוק סבהה.
פאוור אובחן כלוקה בסרטן הפה ונותח ב-2004 להסרת הגידול.
הערות שוליים

↑  Devendra Fadnavis set to be Maharashtra's 19th CM, India Today, ‏28 באוקטובר 2014
↑  Sharad Pawar to step down as MCA chief, The Hindu, ‏24 ביולי 2016 (באנגלית)
↑  Ritvick Arun Bhalekar, Sharad Pawar resigns as NCP chief, says 'one must not be greedy', India Today, ‏2 במאי 2023
↑  Mustafa Shaikh, Sharad Pawar takes back decision to quit as NCP chief, India Today, ‏5 במאי 2023
↑  Aishwarya Paliwal, Ajit Pawar-led faction is 'real' NCP: Election Commission, India Today, ‏6 בפברואר 2024
↑  Sanjay Sharma, Sharad Pawar faction gets new name after poll panel's 'real NCP' order, India Today, ‏7 בפברואר 2024
↑  Sharad Pawar regrets consuming tobacco; wishes he was warned 40 years ago, India Today, ‏19 במרץ 2018
| --- | --- |
בקרת זהויות :  GND: 121596672  ISNI: 0000 0000 7866 1248  LCCN: n89204710  VIAF: 74712958   WorldCat (עם VIAF): 74712958
רודה פראבו

| --- | --- |


 סוג:  עיתון יומי
 סוגה:  תעמולה, אקטואליה
 פורמט:  ברודשיט
 מייסד:  המפלגה הקומוניסטית של צ'כוסלובקיה
 תאריכי הופעה:  1920–1990 (כ־70 שנה)
 שפה:  צ'כית
 מערכת:  פראג, צ'כוסלובקיה
 תפוצה:  מיליון עותקים
 מדינה:  צ'כוסלובקיה
 ISSN:  0032-6569
 
רודה פראבו (בצ'כית: Rudé právo, בתרגום: האמת האדומה) היה העיתון הרשמי של המפלגה הקומוניסטית של צ'כוסלובקיה.
היסטוריה ופרופיל

רודה פראבו נוסד ב-1930 כאשר המפלגה הקומוניסטית של צ'כוסלוביקה התפצלה מהסוציאל-דמוקרטים ועיתונם הישן, פראבו לידו (העם צודק). במשך שנות העשרים והשלושים העיתון צונזר לעיתים ואפילו נסגר באופן זמני. בסתיו 1938 המפלגה ננטשה ובזמן הכיבוש הגרמני ומלחמת העולם השנייה שהגיעה אחר כך העיתון נהיה מנשר מחתרתי. לאחר ההפיכה הקומוניסטית ב-1948 העיתון נהיה העיתון המוביל במדינה, המקביל הצ'כוסלובקי של עיתון פראבדה של ברית המועצות, תעמולתי ולפעמים צייתן לממשלה. מקביל העיתון הסלובקי היה פראבדה (הסלובקית).
תפוצת רודה פראבו הייתה יותר ממיליון עותקים ביום, ועובדה זאת הפכה אותו לעיתון הכי נפוץ בצ'כוסלובקיה. הממשלה הקומוניסטית קידמה את מכירותיו, למשל, על ידי איסור מכירת עיתונים אחרים לפני 10 בבוקר, או שבעלי קיוסקים שוחדו לא למכור עיתונים אחרים בכלל.
לאחר מהפכת הקטיפה, רודה פראבו הופרט ב-1989. נוסף על כך, כמה מעורכיו ייסדו עיתון יומי חדש, פראבו, אשר לא היה מפלגתי אך ניצל את בסיס הקוראים של העיתון למטרתו.
הערות שוליים

↑  Milan Smid. "Czech Republic" (PDF). Mirovni Institut. נבדק ב-18 בנובמבר 2014. {{cite web}}:  (עזרה)
↑  Daniela Gawrecká (בנובמבר 2013). "Who Watches the Watchmen?" (Discussion Paper). Prague: Institute of Sociology. נבדק ב-17 בפברואר 2015. {{cite web}}:  (עזרה)
| --- | --- |
בקרת זהויות :  NKC: unn2013748325  SUDOC: 104449497  VIAF: 191803225   WorldCat (עם VIAF): 191803225
ריבוע

ערך זה עוסק בצורה גאומטרית. אם התכוונתם למשמעות אחרת, ראו .

בניית ריבוע באמצעות סרגל ומחוגה
בגאומטריה, ריבוע הוא מרובע משוכלל. בריבוע יש ארבע צלעות שוות וארבע זוויות שוות. זוויות אלה הן זוויות ישרות.
ריבוע הוא מקרה פרטי של מרובע, טרפז (בהגדרה הרחבה שלו), מקבילית, מלבן ומעוין. לריבוע יש השטח המקסימלי מבין המרובעים עם היקף נתון, והיקף מינימלי מבין המרובעים עם שטח נתון.
תכונות הריבוע

כל הצלעות בריבוע הן צלעות שוות.
בריבוע, כל הצלעות הנגדיות מקבילות זו לזו.
כל הזוויות בריבוע הן זוויות ישרות. לכן, כל הזוויות שוות.
האלכסונים של ריבוע שווים זה לזה, מאונכים זה לזה, וחוצים זה את זה.
האלכסונים של ריבוע חוצים את זוויות הריבוע (לזוויות בנות 45 מעלות).
תכונות הריבוע > זיהוי ריבוע

כל מרובע שכל צלעותיו שוות וכל זוויותיו ישרות הוא ריבוע.
כל מקבילית בעלת שתי צלעות סמוכות שוות וכל זוויותיה ישרות היא ריבוע.
כל מקבילית שאלכסוניה שווים זה לזה ומאונכים זה לזה או חוצים את זוויותיה היא ריבוע.
כל מעוין שכל זוויותיו ישרות הוא ריבוע.
כל מעוין שאלכסוניו שווים זה לזה הוא ריבוע.
כל מלבן בעל שתי צלעות סמוכות שוות הוא ריבוע.
כל מלבן שאלכסוניו מאונכים זה לזה או חוצים את זוויותיו הוא ריבוע.
משפטים בריבוע

על פי משפט פיתגורס, היחס בין כל אלכסון לכל צלע בריבוע הוא- השורש הריבועי של 2.
היקף הריבוע שווה לסכום ארבע הצלעות:  P=4\cdot a.
שטח הריבוע שווה לריבוע אורך הצלע:  S=a^{2} (מנוסחה זו נובע המונח " a בריבוע", שפירושו  a בחזקת  2).
אם נסמן את צלע הריבוע ב- a, את הרדיוס של המעגל החסום בריבוע ב-r ואת הרדיוס של המעגל החוסם את הריבוע ב- R אזי:
המרכזים של שני המעגלים הללו מתלכדים ומהווים את מרכז הכובד של הריבוע ומפגש האלכסונים.
הרדיוס של המעגל החסום שווה למחצית הצלע של הריבוע:
הרדיוס של המעגל החוסם שווה למחצית האלכסון של הריבוע:
ראו גם

ריבוע היחידה
שאר כסות ועונה

| --- | --- |
 מקרא:  שמות, כ"א, י'
 משנה:  מסכת כתובות, פרק ה'
 משנה תורה:  הלכות אישות, פרקים י"ב-י"ד
 שולחן ערוך:  אבן העזר, סימנים ס"ט-ע"ז
 ספרי מניין המצוות:  ספר המצוות, לאו רס"ב ספר החינוך, מצווה מ"ו
 
שאר כסות ועונה הם החובות של איש כלפי אשתו על פי ההלכה. המצווה מופיעה בתורה במילים ”שְׁאֵרָהּ כְּסוּתָהּ וְעֹנָתָהּ לֹא יִגְרָע” (שמות, כ"א, י'). בשפה מודרנית, החובות הן מזון, מלבוש ותשמיש – אותם חייב האיש לספק לאשתו בזמן נישואיהם.
מקור המצווה

המצווה היא מצוות לא תעשה, שהרי כתוב "לא יגרע", וברשימת המצוות של הרמב"ם היא מופיעה בהתאם כמצווה רס"ב ברשימת מצוות לא תעשה. יחד עם זאת, קיומה אינו מתאפשר בדרך של הימנעות מעשייה, אלא מצריך עשייה מצד הבעל. במקור המצווה מתייחסת לאמה עברייה שמיועדת לנישואים, וממנה נלמד הדין לשאר הנשים. על פי הפרשנים זהו "משפט הבנות" שנזכר פסוק קודם.
על פי רש"י, אונקלוס, אבן עזרא ועוד מפרשים שלוש החובות הללו הן מהתורה, וכך פוסק הרמב"ם להלכה, אך על פי הרמב"ן, שמפרש "שארה" - כקרבת בשר ו"כסות" - ככסות מיטתה, מזונות וכסות הם מדרבנן ורק עונתה היא מהתורה. לשלוש מחויבויות אלו, הוסיפו חז"ל שבע מחויבות נוספות לבעל כלפי אשתו ובהן ריפוי, פדיון וקבורה.
חז"ל תיקנו שחלק מחובות הבעל יהיו כנגד חובות האישה,  "מעשה ידי האישה כנגד מזונותיה, ופדיונה כנגד אכילת פירות נכסיה, וקבורתה כנגד ירושתו לכתובתה". ולכן לאישה יש זכות לוותר על מחויבות מסוימת שלה כנגד ביטול התחייבות הבעל. לפיכך היא יכולה לומר "איני ניזונת ואיני עושה" ולהתפרנס ממעשי ידיה, אבל זכות זו אינה שמורה לבעל, שאינו יכול לומר "איני זנך ואיני נוטל כלום ממעשה ידייך... שמא לא יספיק לה מעשה ידיה במזונותיה"  (משנה תורה לרמב"ם, ספר נשים, הלכות אישות, פרק י"ב, הלכה ד').
שאר - מזונות

הרמב"ם דן בכמותם ואיכותם של המזונות שהאיש חייב לספק לאשתו, וקובע כלל מנחה בעניין ש"הכול לפי עושרו" של האדם - כלומר שעל המזונות להיות ביחס ישר לעושרו של האדם, אפילו "כמה תבשילי בשר בכל יום", במקרה שמדובר באדם אמיד במיוחד. הוא קובע דרישות מינימום לעניים, לגבי מספר הארוחות והיקפן. במידה והאדם הגיע למצב שאינו יכול לתת לה אפילו לחם, בית דין כופה עליו לגרש אותה. לגבר אין מחויבות לסעוד במשך ימי השבוע עם אשתו, אבל סעודות השבת לפחות חייב לאכול איתה ביחד.
כסות

הרמב"ם דן בשווי המלבושים שחייב האיש לרכוש לאשתו, כאשר גם כאן הכלל המנחה הוא "הכול לפי עושרו" - כלומר שהכלים צריכים להיות ביחס ישר לעושרו של האדם - אפילו כלי משי וזהב. גם כאן הוא קובע דרישות מינימום לעניים, שמתחתם זו עילה לגירושין: בגדים הראויים לה כפי המלבושים הממוצעים של אישה. בכלל כסותה הוא מחייב מדור (מעין בית מינימלי), רכישת כלים לשימושה, מיטה, כלי לישיבה, כלי אכילה ושתייה, ואף תכשיטים וכלי איפור נכללים בכלל כסותה.
עונה

הרמב"ם קובע את הכלל "עונה האמורה בתורה - לכל איש ואיש כפי כוחו, וכפי מלאכתו." ולכן "בני אדם הבריאים הרכים והענוגים, שאין להם מלאכה שמכשלת כוחן, אלא אוכלין ושותין ויושבין בבתיהן - עונתן בכל לילה". מעבר לכך יש דירוג של מלאכות שגורמות לתדירות העונה לקטון, כאשר התדירות הנמוכה ביותר היא למלחים, שעונתם אחת לחצי שנה. לאישה זכות לאסור על הגבר לעבור למלאכה שמקטינה את תדירות העונה, למעט מקרה של מישהו שהחליט להפוך להיות תלמיד חכמים, שעונתו פעם בשבוע, בשל הערך של לימוד תורה. אך הוא קובע שאין לאישה זכות לאסור לקיחת אישה נוספת, אף שהדבר יפגע בעונתה. עם זאת הוא מציין שחז"ל ציוו לא לשאת יותר מארבע נשים, כדי שלא יפחות עונתה מפעם בחודש לאדם ממוצע. הדבר כמובן היה תקף עד חרם דרבנו גרשום, שאסר לשאת יותר מאישה אחת.
הערות שוליים

↑  כמו "ואשר אכלו שאר עמי", בספר מיכה, פרק ג', פסוק ג'. כן פירש האונקלוס ורש"י לספר שמות, פרק כ"א, פסוק י'.
↑  לדעת אונקלוס, רש"י והרשב"ם לספר שמות, פרק כ"א, פסוק י'.
↑  תרגום יונתן סבור שהכוונה לתכשיטים.
↑  רוב הפרשנים הסכימו לזה, (עיינו במה שכתב האבן עזרא שם, בפירושו הארוך, שכותב כך: "יש אומרים כי פירושו: דירתה, וכמוהו וענתה שמה (ספר הושע, פרק ב', פסוק י"ז). גם שניהם מגזרת מעונה, וכן: וענה איים (ספר ישעיה, פרק י"ג, פסוק כ"ב). וקדמונינו אמרו שעונתה - רמז לעת השכיבה. וכבר הראתיך בספר קהלת שמלת עת (מגילת קהלת, פרק ט', פסוק י"א) מזאת הגזרה, ופירוש 'וענתה', 'וענה' אינו כל אחד כמשמעו"). אולם הרשב"ם טוען שהכוונה אכן למעון, שהבעל חייב לדאוג לאשתו לדיור.
↑  משנה תורה, הקדמה, מצווה רס"ב
↑  משנה תורה, הלכות אישות, י"ב ט'-י"א
↑  משנה תורה, הלכות אישות, י"ג א'-ו'
↑  משנה תורה, הלכות אישות, י"ד א'
| חיי אישות ביהדות |
| --- | --- | --- |
| סדר הנישואין היהודי | שידוך • אירוסים • שטר תנאים • קידושין • חופה וקידושין • ברכת אירוסין • כתובה • חדר ייחוד • שבע ברכות • בעילת מצווה • ברכת בתולים |  |
| מצוות והלכות בזוגיות | פרייה ורבייה • לידה בהלכה • שאר כסות ועונה • יחסי אישות • איסור משכב עם נידה • איסור עריות • לא תנאף • שיור • הוצאת זרע לבטלה • ביאה שלא כדרכה • ביאה דרך איברים |  |
| טהרת המשפחה | דם בתולים • דם חימוד • נידה • זבה • שומרת יום כנגד יום • יולדת  • פולטת שכבת זרע • רואה כתם • רואה מחמת תשמיש • פרישה סמוך לווסת • הפסק טהרה • שבעה נקיים • טבילה • בדיקת עד |  |
| צניעות | שמירת נגיעה • איסור הסתכלות בערווה • איסור ייחוד • כיסוי ראש לנשים |  |
| מסכתות בסדר נשים | יבמות • כתובות • נדרים • נזיר • סוטה • גיטין • קידושין |  |
ריי פארלור

ריימונד "ריי" פארלור (אנגלית: Raymond "Ray" Parlour; נולד ב-7 במרץ 1973 ברומפורד שבלונדון, אנגליה) הוא כדורגלן עבר אנגלי ששיחק במשך מרבית הקריירה שלו בארסנל. הוא תפקד כקשר מרכזי והיה לאחד מהשחקנים האהובים ביותר בקרב אוהדי הקבוצה בשל העבודה הקשה והנחישות שהפגין במשחקו.
קריירת הכדורגל

פארלור הצטרף לארסנל ב-1989 וערך את משחק הבכורה שלו ב-29 בינואר 1992 נגד ליברפול. במשחק שהסתיים בהפסד 0 - 2 פארלור הצליח לסחוט פנדל לטובת ארסנל. הוא הפך לשחקן קבוע בהרכב בשנים שלאחר מכן, אך מנגד התבלט גם בבעיות משמעת. בתקופה זו הוא השתתף גם ב-12 משחקים של נבחרת אנגליה בכדורגל עד גיל 21.
פריחתו החלה בעונת 1994/1995, והוא שיחק בהפסד של ארסנל בגמר גביע המחזיקות נגד ריאל סרגוסה. התפתחותו ככדורגלן הושלמה רק כאשר ארסן ונגר הגיע למועדון ב-1996; הוא הפך לשחקן קבוע במרכז או בצד הימני של חוליית הקישור, ובעונת הדאבל 1997/1998 הוא היה חלק חשוב מהזכייה. פארלור נבחר לאיש המשחק של משחק הגמר גביע ה-FA נגד ניוקאסל יונייטד, ובמהלך המשחק הוא בישל את השער השני של ניקולא אנלקה בניצחון 2 - 0. אולם, הוא לא זומן לסגל של נבחרת אנגליה כיוון שהמאמן גלן הודל העדיף את דארן אנדרטון.
ב-1998 נישא פארלור לקארן אשתו; לזוג נולדו שלושה ילדים לפני שהם נפרדו ב-2001. ביולי 2004 הושגה ביניהם הסכם גירושים שהעניק לקארן שני בתים, אך הזוג היה במחלוקת על סכום של רבע מיליון לירות שטרלינג לשנה שהיה דרוש לצורך תחזוקה. לאחר מספר דיונים משפטיים נקבע כי פארלור ישלם לאשתו לשעבר 440,000 לירות שטרלינג, אך רק למשך חמש שנים על מנת שהיא תוכל לבסס את עצמה בנפרד מריי.
הופעת הבכורה של פארלור במדי הנבחרת הייתה כמחליף במשחק נגד נבחרת פולין במודמות יורו 2000. משחק זה היה הראשון מבין עשרה, והוא לא הבקיע בהם שערים. פארלור לא השתתף בטורנירי גמר כלשהם; הוא שוחרר מסגל הנבחרת לקראת יורו 2000 לאחר שספג פציעה בברכו. הופעתו האחרונה הייתה במשחק הידידות נגד נבחרת איטליה ב-15 בנובמבר 2000; פארלור זומן לסגל מספר פעמים על ידי המאמן החדש סוון-גוראן אריקסון, אך מעולם לא שיחק בפועל.
פארלור המשיך להצליח במדי ארסנל במשך ארבע שנים נוספות, אך לא זכה לתשומת לב רבה מהתקשורת האנגלית בין השאר בגלל נוכחותו הקבועה של פטריק ויירה. הוא זכה לתשומת לב רבה לאחר שהבקיע שער בבעיטה ממרחק 30 מטרים בגמר גביע ה-FA נגד צ'לסי, שהסתיים בניצחון 2 - 0 (פרדי יונגברי הבקיע את השער השני). פארלור זכה עם ארסנל בשלוש אליפויות של הפרמייר ליג, ארבע פעמים בגביע ה-FA, פעם אחת בגביע הליגה ופעם אחת בגביע המחזיקות. הוא השתתף ב-464 משחקים בכל המסגרות, והבקיע בהם 32 שערים.
פארלור התבלט במספר פעמים קטן. במרץ 2000 הבקיע פארלור שלושער בניצחון החוץ 4 - 2 על ורדר ברמן במסגרת רבע גמר גביע אופ"א. תשעה חודשים לאחר מכן הוא הבקיע שלושער נוסף בניצחון 5 - 0 על ניוקאסל יונייטד בהייבורי. באפריל 2001 הוא הבקיע שער בבעיטה מ-27 מטרים במשחק בהייבורי נגד ולנסיה ברבע גמר ליגת האלופות. בנובמבר 2003 הוא הוביל כקפטן את שחקני ארסנל לניצחון 5 - 1 על אינטר מילאן באצטדיון סן סירו במילאנו. בעקבות המשחק הזה דובר בתקשורת על כך שהוא לא זוכה למספיק הערכה.
פארלור עבר למידלסברו בקיץ 2004, וגם לאחר מכן נותר כאחד מהשחקנים האהובים על אוהדי ארסנל. במשאל שנערך באתר האינטרנט הרשמי של ארסנל הוא נבחר למקום ה-19 ברשימת השחקנים הטובים ביותר בהיסטוריה של ארסנל. הוא השתתף ב-60 משחקים במדי מידלסברו במשך שנתיים וחצי, וישב על ספסל המחליפים בהפסד 0 - 4 לסביליה בגמר גביע אופ"א 2006. פארלור שוחרר מחוזהו ב-25 בינואר 2007 והתאמן עם ארסנל במשך תקופה קצרה על מנת לשמור על כושר.
ב-9 בפברואר 2007 חתם פארלור על חוזה עד סוף העונה עם האל סיטי. לאחר שעזר למועדון להינצל מירידה חוזהו לא חודש. משחקו הבא של פארלור היה עבור "אגדות אנגליה" (The England Legends), שהייתה קבוצה של 16 שחקנים בינלאומיים לשעבר ששיחקה במספר משחקי ראווה.
תארים

ארסנל :
אליפות: 3 (1998, 2002, 2004)
גביע ה-FA:‏ 4 (1993, 1998, 2002, 2003)
גביע הליגה: 1 (1993)
גביע המחזיקות: 1 (1994)
שיבה שידאפו

שיבה שידאפו (Shiva Shidapu) הוא הרכב גואה טראנס וניצחונות שהוקם בשנת 1996 וחברים בו הדי.ג'יי הגרמני יורג קסלר (DJ Jorg) וארז אייזן (I-zen) הישראלי, חבר ההרכב אינפקטד מאשרום. השם Shidapu הוא טעות שנעשתה בעקבות שיחת טלפון דרך קו משובש. השם המקורי היה למעשה Sidpao, מילה טיבטית שמשמעותה הלוח האסטרולוגי/השנתי של טיבט. לוח זה שימש השראה לקונספט של האלבום הראשון של הצמד ובצידה הפנימי של עטיפתו הודפס לוח השנה הטיבטי.
אייזן וקסלר החלו לעבוד יחד והפיקו מספר להיטים, בהם "Power of Celtic" שכלל קטעים רבים של מוזיקה קלטית וזכה לרימייקים ורמיקסים של אמנים רבים. הם הוציאו שבעה "טרקים" על תקליטורים שהכילו בונוסים שונים (לאו דווקא קטעי מוזיקה) תחת הלייבל של קסלר, Shiva Space Technology, שנחשב ללייבל מצליח יחסית.
בשנת 1998 יצא אלבומם המלא הראשון של השניים, "Shivasidpao The Album", תחת אותו לייבל. הטרקים שלהם זכו לגרסאות רבות. הצמד עבד עם עמית דובדבני (שלימים הקים עם ארז אייזן את ההרכב אינפקטד מאשרום) על "The Messenger", טרק שהתפרסם גם הוא וכלל סגנונות מוזיקליים שונים כגון צ'ילאאוט, ג'אז ומוזיקה קלאסית.
השניים הפסיקו את עבודתם המשותפת בשנת 1999. יורג קסלר שיתף פעולה עם אומנים רבים תחת הלייבל שלו ותחת שם הבמה "Shiva", ואילו ארז אייזן המשיך את עבודתו עם עמית דובדבני בהרכב אינפקטד מאשרום.
חברי ההרכב

ארז אייזן – יליד 1980, מוזיקאי ועובד עם מחשבים מגיל 11. ראו הרחבה בערך אינפקטד מאשרום.
די.ג'יי יורג – היה די.ג'יי למעלה מעשור ונחשב לאחד מחלוצי תנועת הטראנס.
שבועת הנאמנות הלאומית של סינגפור

שבועת הנאמנות הלאומית של סינגפור (מלאית Ikrar Negara Singapura; אנגלית: Singapore National Pledge) היא שבועת נאמנות למדינת סינגפור הנאמרת מדי יום בבתי הספר ובאירועים רשמיים דוגמת מצעד היום הלאומי ויום הצבא.
היסטוריה

השבועה חוברה זמן קצר לאחר הקמת המדינה באוגוסט 1966 על ידי שר החוץ סינטמבי רג'רטנאם. רג'רטנאם האמין שבאמצעות השבועה ניתן יהיה לגשר על השוני הרב בין הקבוצות המרכיבות את האומה הסינגפורית על ידי הדגשת הרגש והמחויבות הלאומית לסינגפור בקרב כלל האוכלוסייה, ללא הבדל דת, גזע או שפה. הטיוטה הראשונה הוגשה לראש הממשלה הראשון של סינגפור, לי קואן יו, ולאחר מקצה שיפורים הועלתה לאישור הקבינט (הממשלה הסינגפורית).
ב-25 באוגוסט 1966 כ-500,000 תלמידים מ-529 בתי ספר שונים קראו את השבועה הלאומית של סינגפור בפעם הראשונה. בהוראת שר החינוך, השבועה נעשתה בפני דגל סינגפור ובהרמת יד ימין. ב-27 ביוני 1988 שונו הנהלים והתלמידים נדרשו להישבע עם יד ימין צמודה לחזם, זאת כדי לבטא טוב יותר את המשמעות הרגשית של השבועה.
חל איסור חמור על כל שימוש מסחרי בשבועה. ארגונים המעוניינים להדפיס או להשתמש בשבועה בכל מדיה שהיא נדרשים לעתור למשרד ראש הממשלה בבקשה מנומקת.
נוסח השבועה

השבועה נכתבה במקור במלאית אך תורגמה לשאר השפות הרשמיות של סינגפור וכל אזרח רשאי לומר אותה בשפתו.
| תרגום לעברית | תרגום לאנגלית | מלאית |
| --- | --- | --- |
| אנו, אזרחי סינגפור  נשבעים כעם אחד,  ללא הבדל גזע, שפה או דת,  לבנות חברה דמוקרטית,  המבוססת על צדק ושוויון,  למען אושרה, שגשוגה  וקדמתה של אומתנו. | We, the citizens of Singapore  pledge ourselves as one united people,  regardless of race, language or religion,  to build a democratic society,  based on justice and equality,  so as to achieve happiness, prosperity and  progress for our nation. | Kami, warganegara Singapura,  sebagai rakyat yang bersatu padu,  tidak kira apa bangsa, bahasa, atau ugama,  berikrar untuk membina suatu masyarakat yang demokratik,  berdasarkan kepada keadilan dan persamaan  untuk mencapai kebahagiaan,  kemakmuran dan kemajuan bagi negara kami. |
|  | תרגום לטמילית | תרגום למנדרינית |
|  | சிங்கப்பூர் குடிமக்களாகிய நாம் இனம்,மொழி,மதம்  ஆகிய வேற்றுமைகளை மறந்து ஒன்றுபட்டு,நம் நாடு  மகிழ்ச்சி,வளம்,முன்னேற்றம் ஆகியவற்றை அடையும்  வண்ணம் சமத்துவத்தையும்,நீதியையும்  அடிப்படையாக கொண்ட ஜனாயக  சமுதாயத்தை உருவாக்குவதற்கு  உறுதி மேற்கொள்வோமாக | 我们是新加坡公民，  誓愿不分种族、言语、宗教，  团结一致，  建设公正平等  的民主社会，  并为实现国家之幸福、繁荣与进步，  共同努力。 |
ראו גם

דגל סינגפור
סמל סינגפור
המנון סינגפור
הערות שוליים

↑  Singapore (National) pledge, הספרייה הלאומית של סינגפור (באנגלית)
רמפיתקוס

| רמפיתקוס |
| --- | --- |

תקופה
מיוקן, 14–8 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: קופים צרי-אף
משפחה:: הומינידיים
תת־משפחה:: פונגינאים
סוג:: רמפיתקוס
מין:: Ramapithecus brevirostris
שם מדעי
 Ramapithecus

רמפיתקוס (שם מדעי: Ramapithecus) הוא סוג אפשרי של קוף אדם קדום, שחי לפני 8–14 מיליון שנים, והשתייך למשפחת ההומינידיים, בה כלול גם האדם. הסוג הכיל מין אחד - Ramapithecus brevirostris, אשר נחשב לרוב למין של סיוופיתקוס, אך יש על כך מחלוקות מדעיות. פרימט זה תואר ב-1934 בידי החוקר אדואר לוויס ושמו נקרא ע"ש האל ההינדי ראמה (מילולית: "ראמה" מסנסקריט: राम, "פיתקוס" מיוונית: πίθηκος - קוף אדם).
מאובנים של גולגולות הרמפיתקוס נמצאו לראשונה בהודו בשכבות שגילן כ-10 מיליוני שנים, מהמיוקן. מבנה הלסתות והראש מרמז על סמ"ק קטן יחסית של המוח ולסתות רחבות יחסית לאלה של אדם. ככל הנראה היה הסוג אב קדמון של האורנגאוטן או לפחות קרוב שלו. הוא נכחד עם סיום המיוקן.
ריי פליקס

| --- | --- |
 לידה:  10 בדצמבר 1930 ניו יורק שבארצות הברית
 פטירה:  28 ביולי 1991 (בגיל 60) קווינס, ארצות הברית 
 עמדה:  סנטר
 גובה:  2.11 מטר
 מכללה:  אוניברסיטת לונג איילנד
 דראפט:  בחירה ראשונה, 1953 בולטימור בולטס
 קבוצות כשחקן
 1953 – 1954   1954 – 1960   1960 – 1962:  בולטימור בולטס   ניו יורק ניקס   מיניאפוליס/לוס אנג'לס לייקרס
 הישגים כשחקן
 רוקי השנה ב-NBA‏ (1954)   השתתפות במשחק האולסטאר (1954)
 
ריימונד דרלינגטון "ריי" פליקס (באנגלית: Raymond Darlington "Ray" Felix;‏ 10 בדצמבר 1930 – 28 ביולי 1991) היה כדורסלן אמריקאי ששיחק בליגת ה-NBA בין השנים 1953–1962, בעמדת הסנטר. לאורך קריירת ה-NBA רשם ממוצעים של 10.9 נקודות ו-8.9 ריבאונדים למשחק.
ביוגרפיה

פליקס נולד וגדל בעיר ניו יורק, ולמד באוניברסיטת לונג איילנד בין השנים 1949–1951.
בדראפט ה-NBA לשנת 1953 נבחר פליקס בבחירה הראשונה על ידי קבוצת בולטימור בולטס, אותה אימן מאמנו של פליקס באוניברסיטת לונג איילנד, חבר היכל התהילה לעתיד קלייר בי. בעונת הרוקי שלו הפך במהרה לאחד השחקנים המצטיינים בליגה, כשהעמיד ממוצעים של 17.6 נקודות (חמישי ב-NBA) ו-13.3 ריבאונדים למשחק (רביעי ב-NBA). במהלך אותה עונה נבחר בפעם היחידה בקריירה להשתתף במשחק האולסטאר של ה-NBA, בו קלע 13 נקודות והוריד 11 ריבאונדים, ובכך הפך לשחקן האפרו-אמריקאי השני אי פעם שלוקח חלק במשחק הראווה (אחרי דון בארקסדייל). על אף שקבוצתו סיימה במקום האחרון בליגה, עם מאזן ניצחונות 16–56 (22.2%), זכה פליקס בתואר רוקי השנה.
לקראת עונתו השנייה בליגה נשלח בטרייד לניו יורק ניקס, במדיה שיחק במשך חמש וחצי עונות. בתקופתו עם הניקס שיתף פעולה עם שחקנים בולטים דוגמת הארי גלאטין, קארל בראון, קני סירס וריצ'י גארין, אך הקבוצה דשדשה במרכז טבלת הליגה ורשמה מאזן מצטבר של 203 ניצחונות ו-204 הפסדים בתקופה זו. כשחקן הניקס הציג פליקס יכולת טובה עם ממוצעים של 12.0 נקודות ו-9.1 ריבאונדים למשחק, אך לא הצליח לשחזר את תפוקתו מעונת הרוקי, אשר התבררה בדיעבד כעונתו הטובה בקריירה.
במהלך עונת 1959/1960 נשלח בטרייד למיניאפוליס לייקרס, בה שימש כשחקן ספסל בשתיים וחצי העונות הבאות. בעונתו האחרונה ב-NBA,‏ 1961/1962, העפיל עם הלייקרס לגמר הליגה, בו הפסידה קבוצתו לבוסטון סלטיקס בתוצאה 3–4 על אף יכולת שיא של שחקני הלייקרס אלג'ין ביילור וג'רי וסט. בסיום אותה עונה פרש פליקס ממשחק פעיל, בגיל 31.
פליקס נפטר ב-28 ביולי 1991 כתוצאה מהתקף לב, בגיל 60.
הערות שוליים

↑  סטטיסטיקות הקריירה של פליקס ב-NBA, באתר Basketball-Reference
↑  רשימת הנבחרים בדראפט ה-NBA‏ 1953, באתר Basketball-Reference
1 2  ההודעה על פטירתו של פליקס, באתר הניו יורק טיימס, 31 ביולי 1991
↑  דוח משחק האולסטאר 1954, באתר הרשמי של ה-NBA
↑  סטטיסטיקות סדרת גמר ה-NBA‏ 1962, באתר Basketball-Reference
רודודפני

| --- | --- |

 מדינה:  יוון יוון
 גובה:  40 מטרים
 אוכלוסייה:  ‏
  ‑ בכפר:  2,564 (2011)
 קואורדינטות:  38°16′11″N 22°02′56″E﻿ / ﻿38.269722222222°N 22.048888888889°E﻿ / 38.269722222222; 22.048888888889 
 
רודודפני (ביוונית: Ροδοδάφνη, לפני 1928: Μουρλά – מורלה) היא עיירה בצפון אכאיה, יוון. ממוקמת במפרץ קורינתוס, 4 ק"מ צפונית מערבית לאייג'יו ו-28 ק"מ ממזרח לפטרס. בשנת 2011 התגוררו בעיירה 2,564 תושבים. היה זה מקום מושבה של עיריית סימפוליטיה, שהיא רשות מוניצפלית של עיריית איגאליה מאז 2011. הדרך הלאומית היוונית 8 א' (אתונה – קורינתוס – פטרס) ומסילת הברזל קורינתוס – פטרס עוברות בעיירה.
החוף של רודודפני והאזור לאורך החוף נקרא 'אקולי', על שמו של המשורר פיטר דימיטרופולוס.
אוכלוסייה

| שנה | אוכלוסייה |
| --- | --- |
1981: 1,822
1991: 2,736
2001: 2,514
2011: 2,564
מועדוני ספורט

Anagennisi / Aias Sympoliteias – כדורגל
הערות שוליים

↑  Name changes of settlements in Greece
ערך זה הוא קצרמרבנושא יישובים ביוון. אתם מוזמנים לתרום לוויקיפדיה ו.
רעו

| --- | --- |

 לידה:  אור
 אב:  פלג 
 בן או בת זוג:  Ora, daughter of Ur 
 צאצאים:  שרוג 
 
רְעוּ הוא השישי ברשימת האנשים המנויים בתנ"ך בעשרת הדורות שבין נח לאברהם (בראשית יא יח; יא כא; דברי הימים א א כה), בנו של פלג ואביו של שרוג. הוא נולד בשנת א'תשפ"ז לבריאת העולם (1974 לפנה"ס) ומת בשנת ב'כ"ו (1735 לפנה"ס).
שם חיצוני לאשתו הוא אורה בת חור או ערב בת בן כשד.